वर्षा जल संग्रहण के अधिक से अधिक कार्य संपादित करें : भाटी
मुख्यमंत्रीजल स्वावलंबन योजना के तहत आयोजित पंचायत समिति सम की साधारण सभा प्रधान उषा सुरेंद्रसिंह भाटी की अध्यक्षता में संपन्न हुई।
साधारण सभा में उषा भाटी ने उपस्थित पंचायत समिति सदस्यों एवं सरपंचों को योजना के तहत अधिक से अधिक वर्षा जल संग्रहण के कार्यों को संपादित किए जाने के साथ-साथ ग्राम पंचायत में उपलब्ध विभिन्न योजनाओं के तहत राशि का भी वर्षा जलसंग्रहण के कार्यों में व्यय करने एवं इससे संबंधित होने वाले लाभों के संबंध में ग्रामीण स्तर पर भी व्यापक स्तर पर प्रचार-प्रसार कर जनहित के बारे में जानकारी करवाने एवं प्राप्त प्रस्तावों को योजना में सम्मिलित कर प्राथमिकता से कार्य करने के लिए कहा गया।
साधारण सभा में पंचायत समिति सम विकास अधिकारी लादूराम विश्नोई ने मुख्यमंत्री जल स्वावलंबन योजना के बारे में विस्तृत जानकारी उपलब्ध करवाई। ग्राम पंचायत फतेहगढ़, डांगरी, रिवड़ी, मंडाई एवं सांगड़ के योजना में चयनित गांवों के बारे में जानकारी दी। साधारण सभा में जैसलमेर विधायक छोटूसिंह भाटी ने सरकार की योजना के उद्देश्य के बारे में विस्तृत जानकारी उपलब्ध करवाते हुए कहा कि जैसलमेर जिले में वर्षा के पानी का अभाव रहता है, वर्षा जलसंग्रहण में योजना कारगर साबित होगी।
योजना के तहत वर्षा जलसंग्रहण से संबंधित बड़े पानी के टांके, डिग्गियां एवं एनीकट का निर्माण इस प्रकार करवाया जाए ताकि वर्षा के पानी का बहुउपयोग हो सके। उन्होंनेे डेढा गांव में बने एनीकट का उदाहरण देते हुए पानी को एकत्रित रखने की जानकारी दी। ताकि जहां गर्मी में पेयजल उपलब्ध नहीं हो पाता है वहां पर इसके माध्यम से व्यवस्था होने से पशुओं एवं ग्रामीणों को भी गर्मी में राहत संभव हो सकेगी।
साधारण सभा में पंचायत समिति सदस्य रामचंद्रसिंह, मालमसिंह, हेमलता, धनश्याम, भवानी शंकर, किसन कंवर एवं उपप्रधान निहालखां के साथ सरपंचों ने भाग लिया। साधारण सभा में उपस्थित अधिकारियों एवं जनप्रतिनिधियों ने मुख्यमंत्री जल स्वावलंबन अभियान के तहत वर्षा जल का संचय कर गांव को आत्मनिर्भर बनाने के लिए प्रतिज्ञा भी ली।
hin_Deva awa_Deva hin_Deva hin_Deva hin_Deva awa_Deva